DA Den Europæiske Unions Tidende C 181/4

Kortfattede oplysninger fra medlemsstaterne om statsstøtte, som tildeles i overensstemmelse med Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter

(2006/C 181/03)

Støttenummer: XA 72/04

Medlemsstat: Spanien

Region: Castilla y León

Støtteordningens benævnelse eller navnet på den virksomhed, der modtager individuel støtte: Bistand til SMV for at opnå skattelettelser i forbindelse med udførelse af forsknings- og udviklingsaktiviteter (F&U)) og teknologisk innovation (TI)

Retsgrundlag: Acuerdo del Consejo Rector de la Agencia de Desarrollo Económico de Castilla y León por el que se aprueban las bases de la convocatoria de determinadas ayudas o incentivos de la Agencia de Desarrollo Económico de Castilla y León cofinanciados con fondos estructurales

Forventede årlige udgifter til ordningen eller det samlede individuelle støttebeløb, der ydes til virksomheden: 600 000 EUR om året

Maksimal støtteintensitet: Støttens maksimale bruttointensitet er 50 % af de godkendte, støtteberettigede udgifter op til en grænse på højst 3 500 EUR for hver af følgende støtteberettigede poster:

Iværksættelsestidspunkt:

Ordningens eller den individuelle støttes varighed:

Støttens formål: Foranstaltningens formål er at gøre det lettere for små og mellemstore virksomheder i Castilla y León at opnå de skattefradrag, som lovgivningen fastsætter for udførelse af forsknings- og udviklingsaktiviteter (F&U) og tekniske innovationsaktiviteter (TI), ved at give støtte på grundlag af artikel 14 til følgende eksterne udgifter til rådgivning:

Også de eksterne udgifter ved at give den tekniske redegørelse for aktiviteternes kvalificering og bestemmelse af udgifterne og investeringerne i forbindelse med F&U og TI i underentreprise til et foretagende, som er godkendt af det nationale attesteringsorgan (ECAC), betragtes som støtteberettigede

Berørt(e) sektor(er): SMV, der beskæftiger sig med produktion, forarbejdning og afsætning af landbrugsprodukter, dog ikke forarbejdning af landbrugsprodukterne i EF-traktatens bilag I til produkter, som ikke er medtaget i dette bilag I

Den støttetildelende myndigheds navn og adresse:

ADE — Agencia de Desarrollo Económico de Castilla y León C/ Duque de la Victoria 23 E-47001 Valladolid

Netadresse: www.jcyl.es/ade

Støttenummer: XA 24/06

Medlemsstat: Spanien

Region: La Rioja

Støtteordningens benævnelse eller navnet på den virksomhed, der modtager individuel støtte: Grundregler for støtteordningen under programmet for ny informations- og kommunikationsteknologi til SMV

Retsgrundlag: Resolución del Presidente de la Agencia de Desarrollo Económico de La Rioja de 17 de marzo de 2006 por la que se aprueban las Bases Reguladoras del régimen de ayudas del programa Nuevas Tecnologías de la Información y las Comunicaciones para Pymes

Forventede årlige udgifter til ordningen eller det samlede individuelle støttebeløb, der ydes til virksomheden: 2 000 000 EUR

Maksimal støtteintensitet: Den maksimale støtteintensitet bliver 40 % af den støtteberettigede investering

Iværksættelsestidspunkt: Fra den 23. marts 2006

Ordningens eller den individuelle støttes varighed: Året 2006

Støttens formål: Hovedformålet er at yde støtte til SMV. Det sekundære formål er at fremme gennemførelsen af planer for indførelse af informations- og kommunikationsteknologi, som er i stand til at inddrage virksomhedernes handelsprocesser.

Den anvendte artikel er artikel 7 »Investeringer i forarbejdning og afsætning«.

Som støtteberettiget betragtes investering i gennemførelse af planer for indførelse af informations- og kommunikationsteknologi (IKT) med det formål at inddrage virksomhedsområder inden for følgende aktiviteter:

E-handel: indførelse af systemer for elektronisk salg af produkter og tjenesteydelser til kunderne.

E-business: indførelse af integrerede forvaltningssystemer.

E-marketing: indførelse af systemer, som optimerer forholdet til kunderne.

E-markedspladser: indførelse af systemer, som gør det muligt for virksomheden at deltage i programmer, der letter elektronisk forhandling mellem sælgere og købere.

E-indkøb: indførelse af forvaltningssystemer for virksomhedens elektroniske indkøb af produkter og tjenesteydelser.

Virksomhedens netsted, forudsat det ud over oplysninger om virksomheden giver mulighed for at foretage handelstransaktioner.

Virksomhedens intranet og/eller ekstranet, som gør kommunikationen mellem de ansatte og mellem virksomheden og dens kunder og leverandører bedst mulig.

Systemer til netsikkerhed

Berørt(e) sektor(er): SMV (forarbejdning og afsætning) med hjemsted i den selvstændige region Rioja eller i det mindste med et aktivitetscenter dér

Den støttetildelende myndigheds navn og adresse:

Agencia de Desarrollo Económico de La Rioja Muro de la Mata 13-14 E-26071 Logroño (La Rioja)

Internetadresse: www.ader.es

Sag nr.: XA 37/06

Medlemsstat: Frankrig

Region: Basse-Normandie

Støtteordning: Støtte til dyrevelfærd og beskyttelse af miljøet på landbrugsbedrifter

Retsgrundlag:

— Artikel 4 i Kommissionens forordning (EF) nr. 1/2004 af 23. december 2003

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises;

— Délibération de l'assemblée régionale en date du 11 février 2005

Forventede årlige udgifter til ordningen: 385 000 EUR

Maksimal støtteintensitet:

— 40 % af de støtteberettigede omkostninger til støtte til udstyr, der forbedrer betingelserne for arbejde med dyr (udleveringsfaciliteter), beskytter landskabet omkring bedriftens bygninger eller nedsætter lugtgener fra gyllespredning

— 30 % af de støtteberettigede omkostninger til nedsættelse af udgifter til foder (investeringer, der specielt er rettet mod foder til ernæring i to eller flere faser af dyrenes udvikling) og styring af indeklimaet i staldene (behandling af indeklimaet med henblik på opnåelse af en bedre sundhedstilstand og dyrevelfærd)

Gennemførelsesdato: Straks efter Europa-Kommissionens registrering og kvittering for modtagelsen

Ordningens eller den individuelle støttes varighed: To år — kan fornyes

Formål: Ordningen har til formål at forbedre produktionsbetingelserne for landbrugsbedrifter og at bevare og beskytte miljøet, hygiejnen og dyrenes velfærd. Den er forbeholdt tilfælde, hvor et bredere program ikke kan etableres inden for en overskuelig fremtid (to år) til fremlæggelse i forbindelse med moderniseringsplanen for bygninger til husdyrbrug (PMBE), eller hvor det ikke er muligt at nå op på moderniseringsplanens tærskelbeløb ved kumulering af flere separate ansøgninger om støtte.

Investeringer, der tager sigte på at øge produktionskapaciteten tages under ingen omstændigheder i betragtning. Arbejder, der tager sigte på at bringe bygninger og anlæg i overensstemmelse med den gældende fællesskabslovgivning inden for hygiejne, miljø og dyrevelfærd tages heller ikke i betragtning. Der ydes alene støtte til nybygninger og nye installationer. Udskiftning med identiske anlæg og indkøb af brugte anlæg anses ikke som støtteberettigede investeringer.

Eksempler på støtteberettigede investeringer: Samlefolde, faste eller mobile løbegange, facadebeklædning, landskabsforbedring i form af beplantning (hæk eller andre beplantninger), forbedring af tilkørsler, foderanlæg til ernæring i to eller flere faser af dyrenes udvikling, spredere og nedfældere

Berørt(e) sektor(er): Samtlige husdyrbrug i Basse-Normandie

Den støttetildelende myndigheds navn og adresse:

Monsieur le Président du Conseil régional de Basse-Normandie Abbaye aux Dames BP 523 F-14035 Caen CEDEX

Netadresse: www.region-basse-normandie.fr

Sag nr.: XA 40/06

Medlemsstat: Italien

Region: Ligurien

Støtteordningens benævnelse eller navnet på den virksomhed, der modtager en individuel støtte: Støtte til modernisering af landbrugskooperativer, støtte til forarbejdning og afsætning af landbrugsprodukter og støtte til servicevirksomhed

Retsgrundlag: Articoli 4, 5 e 6 della legge regionale 19 aprile 2006, n. 9 »Interventi strutturali a favore delle cooperative agricole«

Forventede årlige udgifter til ordningen eller samlet årligt støttebeløb til virksomheden: De samlede udgifter til udbud i 2006 er ifølge regionalloven 400 000 EUR. Det ventes, at der i de kommende år vil blive udbudt et tilsvarende beløb under den regionale lov

Maksimal støtteintensitet:

— I henhold til artikel 4 om støtte til modernisering af landbrugskooperativer er der afsat en økonomisk ydelse på 50 % af de støtteberettigede omkostninger (ekskl. moms) til investeringer i landbrug i ugunstigt stillede områder, som defineret i den regionale plan for udvikling af landdistrikterne og godkendt ved Kommissionens beslutning C(2000) 2727 af 26. september 2000. En økonomisk ydelse på 40 % af de støtteberettigede omkostninger (ekskl. moms) er afsat til investeringer i landbrug i andre områder.

— I henhold til artikel 5 om støtte til forarbejdning og afsætning af landbrugsprodukter er der afsat en økonomisk ydelse på 40 % af de støtteberettigede omkostninger (ekskl. moms).

— I henhold til artikel 6 om kollektivt indkøb af produktionsmidler og indkøb af maskiner og udstyr til kollektiv afbenyttelse i landbrugsproduktionen, er der afsat de minimis-støtte, jf. artikel 2 i forordning (EF) nr. 69/2001

Gennemførelsesdato: Fra 2006, dog tidligst 10 arbejdsdage efter indsendelse af denne formular, jf. artikel 19, stk. 1, i forordning (EF) nr. 1/2004

Ordningens eller den individuelle støttes varighed: Tidsubegrænset

Målet med støtten: at fremme udviklingen af landbrugskooperativer ved at yde støtte til følgende aktiviteter:

Henvisning til artikler i forordning (EF) nr. 1/2004: Artikel 4 »støtte til landbrug« og artikel 7 »støtte til forarbejdning og afsætning«

Berørt(e) sektor(er): Støtteordningen omfatter al landbrugsproduktion og alle landbrugsfødevarer, som er nævnt i bilag I til traktaten, med undtagelse af fiskevarer og akvakulturprodukter

Den støttetildelende myndigheds navn og adresse:

Regione Liguria — Dipartimento Agricoltura e Protezione civile Via G. D'Annunzio 113 I-16121 Genova

Websted: http://www.agriligurianet.it/cgi-bin/liguria/agrinet3/ep/linkPagina.do?canale=/Portale Agrinet 3/Home/AttivitaRegionali/<! - - 0030 - - >sostegno economico/<! - - 0050 - - >contributi alle coop agricole